Lîsteya navçeyên New Yorkê
Li federedewleta New Yorkê ya Amerîkayê 62 navçe (bi inglîzî: county) hene. 12 navçeyên ewil yekser piştî brîtanî dest bi koloniya holandî ya New Amsterdamê danîn hatine çêkirin; du ji van navçeyan paşê hatin rakirin, axên wan çûn Massachusettsê. Ya herî nû Bronx County ye ku di sala 1914an de ji parçeyên New York Cityê yên ku di dawiya sedsala 19an de ji Westchester County hatibûn îlheqkirin û li New York Countyê hatibûn zêdekirin hatiye çêkirin. Navçeyên New Yorkê ji kelîmeyên cihêreng ên xwecihiyên amerîkî; parêzgeh, navçe, bajar û malbata qiraliyetê ya brîtanî; dewletmedar û personelên leşkerî yên pêşîn ên amerîkî; û siyasetmedarên Federedewleta New Yorkê nav lê hatin danîn. Hidûdên navçeyan li federedewleta New Yorkê cara dawî di sala 1964an de hatin guhartin piştî ku Bronx Girava South Brother ji Queensê wergirt.